SET ปิดวูบ 11 จุดหลุดแนวรับ 1,625 หลังตัวเลขส่งออกหดตัว-งบฯกลุ่มแบงก์ไม่สดใส
SET ปิดวูบ 11 จุดหลุดแนวรับ 1,625 หลังตัวเลขส่งออกหดตัว-งบฯกลุ่มแบงก์ไม่สดใส
SET ปิดวูบ 11 จุดหลุดแนวรับ 1,625 หลังตัวเลขส่งออกหดตัว-งบฯกลุ่มแบงก์ไม่สดใส
21 ต.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,620.78 จุด ลบ 10.65 จุด หรือ 0.65% มูลค่าการซื้อขาย 4.1 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้อ่อนแอกว่าตลาดต่างประเทศ โดยตลาดหุ้นในภูมิภาคเอเชียต่างแกว่งไซด์เวย์ออกด้านข้าง คล้ายตลาดในยุโรปที่เทรดบ่ายนี้ก็แกว่งไซด์เวย์เป็นส่วนใหญ่ ซึ่งการเคลื่อนไหวยังไม่ชัดเจน เนื่องจากอาจต้องการรอดูเรื่องการแยกตัวของอังกฤษจากสหภาพยุโรป (Brexit) และสงครามการค้าระหว่างสหรัฐฯ และจีน ทำให้ตลาดฯเผชิญแรงขายจากหุ้น Global plasys อยู่
ส่วนตลาดบ้านเราวันนี้อ่อนตัวจนหลุด 1,625 จุดลงมา จากแรงถ่วงของหุ้นในกลุ่มแบงก์เป็นหลัก หลังจากที่ได้ประกาศผลประกอบการงวดไตรมาส 3/62 ออกมาแล้ว ซึ่งผลที่ออกมาไม่เด่นและยังมีหนี้ที่ไม่ก่อให้เกิดรายได้ (NPL) เพิ่มขึ้นเล็กน้อยด้วย ทำให้สร้างความกังวลให้กับนักลงทุน นอกจากนี้ ตัวเลขการส่งออกของไทยก็ยังมีความเสี่ยงอยู่ รวมไปถึงตลาดฯยังไม่มีปัจจัยบวกใหม่เข้ามาหนุนตลาดฯด้วย
ขณะที่แนวโน้มการลงทุนในวันพรุ่งนี้ (22 ต.ค.) นายวีระวัฒน์ กล่าวว่า ตลาดฯคงจะแกว่งพักตัว โดยให้แนวรับ 1,610 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AWC มูลค่าการซื้อขาย 3,267.70 ล้านบาท ปิดที่ 6.15 บาท ลดลง 0.40 บาท
GPSC มูลค่าการซื้อขาย 2,059.11 ล้านบาท ปิดที่ 87.00 บาท ลดลง 0.50 บาท
SCB มูลค่าการซื้อขาย 1,762.91 ล้านบาท ปิดที่ 113.00 บาท ลดลง 3.50 บาท
KBANK มูลค่าการซื้อขาย 1,388.92 ล้านบาท ปิดที่  150.00 บาท ลดลง 3.00 บาท
IVL มูลค่าการซื้อขาย 990.95 ล้านบาท ปิดที่ 28.25 บาท ลดลง 0.75 บาท